ועדת הכספים, כנסת 24, פרוטוקול מספר 33, 2021-06-09 10:32

משה גפני: אנחנו עוברים לצו להגדלת שיעור ההשתתפות בכוח העבודה.

משה גפני: מי מסביר את הצו?

ישי פלרמן: יש פה שני צווים, בדומה למה שעשינו פה כבר מספר פעמים.

ישי פלרמן: אנחנו מבקשים להאריך את תקופת הזכאות של שני המענקים של הקורונה.

ישי פלרמן: אני אזכיר, נקבע שאת הצו נצטרך להאריך בכל חודשיים, לבחון את המצב העובדתי בשטח ולהחליט אם להאריך את התקופות.

ישי פלרמן: השר מציע להאריך את התקופות של שני המענקים גם לחודשי מאי-יוני.

משה גפני: מה זה שני המענקים?

ישי פלרמן: יש מענק הוצאות קבועות והמענק הסוציאלי.

ישי פלרמן: אלה שני הצווים שמבקשים להאריך.

ישי פלרמן: צו להגדלת שיעור ההשתתפות בכוח העבודה ולצמצום פערים חברתיים (מענק עבודה) (הארכת תקופת הזכאות למענק סיוע לעצמאי ולשכיר בעל שליטה בחברת מעטים) (הוראת שעה מס' 3), התשפ"א–2021

משה גפני: תסביר.

ישי פלרמן: זה מענק סוציאלי, ואפשר יהיה לקבל את המענק הסוציאלי גם בגין ירידה של מחזור העסקאות בחודשים מאי-יוני.

משה גפני: שאלות.

מיכל מרים וולדיגר: שמעתי בשיחות סלוניות כאלה ואחרות שעצמאים מעבירים את ההכנסות שלהם לתקופה אחרת כדי להקטין את המחזור שלהם, שזה כואב.

מיכל מרים וולדיגר: אני נמצאת פה כרגע מהצד השני.

מיכל מרים וולדיגר: יש לנו קופה וצריך לחלק אותה גם לבריאות הנפש לדוגמה, אי-אפשר הכול לחלק למקומות האלה.

מיכל מרים וולדיגר: איך אנחנו מונעים – מצד אחד אני מבינה – שעצמאים שנפגעו, יש גם כאלה שנפגעו - - - אני לא אוהבת את ההנחה שאנחנו תמיד מחוקקים חוקים בהנחה שכולם רמאים, אלא אם כן יוכיחו אחרת.

מיכל מרים וולדיגר: לא, כולם בסדר.

מיכל מרים וולדיגר: אבל יש גם תופעות יותר שליליות.

מיכל מרים וולדיגר: איך אנחנו מגנים על זה שאנשים לא ידחו את ההכנסות שלהם ובכך יקבלו את המענק, ויקבלו אותו חודשיים, או שלושה, או ארבעה, או חצי שנה אחר כך.

מיכל מרים וולדיגר: האם יש לזה פתרון, איזה הגבלה כלשהי?

משה גפני: תשובה.

מירי סביון: התשובה לא קשורה לחקיקה או לתקנות.

מירי סביון: בעבודה של רשות המיסים - - -

משה גפני: הם צריכים לעקוב אחרי זה.

מירי סביון: - - - מקיימים פעולות של אכיפה ובקרה, ומשתדלים עד כמה שניתן להפחית את - - -

משה גפני: תודה.

משה גפני: תודה רבה.

משה גפני: מי בעד אישור הצו, ירים את ידו.

משה גפני: מי נגד?

משה גפני: מי נמנע?

משה גפני: הצו אושר.

משה גפני: הצו אושר.

משה גפני: הצו השני, בבקשה.

ישי פלרמן: צו התכנית לסיוע כלכלי (נגיף הקורונה החדש) (הוראת שעה) (הארכת תקופת הזכאות למענק סיוע לעסקים בעד השתתפות בהוצאות קבועות) (מס' 3), התשפ"א–2021

משה גפני: תסביר.

ישי פלרמן: זה אותו דבר.

ישי פלרמן: הארכה של תקופת הזכאות לעניין המענק השני, לעניין מענק הוצאות קבועות, גם התקופה לירידות מחזורים שהתרחשו במאי-יוני.

משה גפני: תודה רבה.

משה גפני: שאלות.

ינון אזולאי: כמה נוצל במענקים?

ינון אזולאי: יש לנו ניצול שאנחנו יודעים?

מירי סביון: אתם רוצים נתונים על המענקים?

קריאות: כן.

מירי סביון: טוב.

גלעד קריב: במקרה הכינותי מראש.

משה גפני: האמת היא שאנחנו לא רוצים, בגלל שאתם אומרים שתביאו ואתם לא מביאים.

ינון אזולאי: האמת, הפעם את הפתעת אותנו.

משה גפני: אנחנו כבר התכוונו להגיד: "למה את לא מביאה?".

מירי סביון: אז תגידו.

גלעד קריב: אדוני היושב-ראש, בהזדמנות הזאת, מכיוון שמדברים על מאי-יוני, משרד האוצר התחייב להביא לנו תוכנית לפתרון לחודשים יולי-אוגוסט-ספטמבר לכמה ענפים, למשל למורות תל"ן.

גלעד קריב: היה פה דיון, התחייבו, אין שום פתרון.

גלעד קריב: אולי בהזדמנות חגיגית זו, שמאשרים את מאי ויוני, מבין מה אתם מתכננים.

משה גפני: מאה אחוז.

משה גפני: יש לך קצת בעיה, לא בגלל שאתה בטוח שהמשיח הגיע.

משה גפני: זאת אומרת, אחרי שמירי אמרה שיש לה נתונים, אתה בא עכשיו להכניס הכול בחבילה.

משה גפני: אפשר להביא גם את מתווה התיירות שהם צריכים להביא.

גלעד קריב: אני פשוט מפחד מה יקרה שלא תהיה פה היושב-ראש, על הרצף של העיסוק בנושאים.

משה גפני: אם מישהו חושב שהוא הולך לחופש, הוא פשוט טועה.

משה גפני: מירי, בבקשה.

מירי סביון: עד נכון לאתמול בבוקר שילמנו יותר מ-36 מיליארד שקלים סך כל המענקים.

משה גפני: 36 מיליארד?

מירי סביון: יותר מ-36 מיליארד שקלים בכל המענקים, גם הסוציאלי, גם הוצאות קבועות, גם מענקים לעסק קטן, ויותר מ-4.5 מיליון תשלומים.

מירי סביון: זאת אומרת, צריך להביא בחשבון גם מבחינת המערכות שלנו שמשנות בצורה אוטומטית.

מירי סביון: הדברים שנאמרו על המערכות, צריך להבין שמדובר פה באופרציה עצומה מבחינת כמות התשלומים ששולמו, ויש עסקים שקיבלו כמובן מספר מענקים, גם סוציאלי, גם הוצאות קבועות וגם לאורך מספר תקופות.

מירי סביון: אם נרד לפירוטים, אז במענק הסוציאלי שולמו למעלה מ-2.3 מיליון מענקים, בסכום כולל של קרוב ל-18.5 מיליארד שקלים, מעט מתחת לזה.

מירי סביון: מענק הוצאות קבועות - - -

משה גפני: את מדברת על כל התקופה.

מירי סביון: על כל התקופה.

מירי סביון: זה סך הכול עד עכשיו מהמענקים של מרץ-אפריל.

מירי סביון: מענק הוצאות קבועות לעסקים קטנים עד 300,000 קלף שקל, זה המענקים הקטנים בסכומים הקבועים, שולמו יותר מ-1.5 מיליון תשלומים, והסכום ששולם הוא יותר מ-4.5 מיליארד שקלים.

מירי סביון: מענק הוצאות קבועות לעסקים היותר גדולים, מעל 300,000 אלף שקלים, שולמו יותר מ-380,000 מענקים, בסכום כולל של בערך 11.7 מיליארד.

ינון אזולאי: שולמו מתוך כמה בקשות באחוזים?

מירי סביון: אני מציעה שאני אעבור על הנתונים ואחרי כן אני אשתדל לענות על פירוטים נוספים, ככול שיש לנו.

מירי סביון: מענק הפגיעה הנמשכת זה המענק החד-פעמי שעשינו בסוף השנה למי שנפגע לאורך תקופות ארוכות.

מירי סביון: שולמו יותר מ-200,000 בקשות, בסכום כולל של 1.390 מיליארד.

מירי סביון: זה הסך הכול.

מירי סביון: ואני אומרת שוב, בטוטל אנחנו מדברים פה על יותר מ-36 מיליארד שקלים רק בחלק הזה של המענקים.

ינון אזולאי: כמה הוקצה למענקים?

מירי סביון: אני אומרת שוב, צריך לזכור שהמענקים עדיין משולמים.

מירי סביון: אנחנו עדיין משלמים גם את המענקים של מרץ-אפריל, יש גם רכיב של מאי-יוני שישולמו.

מירי סביון: המענקים עדיין משולמים.

ינון אזולאי: היה 45 מיליארד מענקים.

משה גפני: מה 45 מיליארד?

מירי סביון: התקציב המקורי.

מירי סביון: צריך לזכור שגם לגבי תקופות קודמות יש מענקים שעדיין פתוחים להגשה, בוודאי מרץ-אפריל, יש גם תקופות קודמות שעדיין מתנהלים בירורים מסוימים.

מירי סביון: זאת אומרת, כל הזמן עוד ממשיכים לצאת סכומים מאוד משמעותיים.

ינון אזולאי: כמה אחוזים מאלה שביקשו - - -

משה גפני: כמה אחוזים מהבקשות?

מירב כהן: בהוצאות הקבועות – 97.

מירב כהן: 5% מהבקשות הסתיים בהן הטיפול.

ינון אזולאי: היו כאלה שביקשו מהם בחזרה כסף, נכון?

ינון אזולאי: יש לכם נתון מכמה ביקשו?

מירב כהן: הרבה מהם זה מקרים כמו שהציגה חברת הכנסת.

ינון אזולאי: אמרנו שמי שבא לרמות, אין לנו בעיה לאכוף.

ינון אזולאי: היו כאלה שהעלנו פה, שבדין ודברים מגיע להם או לא מגיע להם, ופתאום לקחתם בחזרה.

משה גפני: מדובר במקרים רבים?

משה גפני: על איזה סדרי גודל מדובר שביקשתם חזרה?

משה גפני: ינון, מדובר על תופעה?

נירה שפק: כמה זה באחוזים?

נירה שפק: 5? 10? 40?

מירי סביון: מה שביקשנו עד עכשיו זה אחוזים בודדים בחלק של ההוצאות הקבועות.

משה גפני: תודה.

משה גפני: רבותיי, מי בעד אישור הצו, ירים את ידו.

משה גפני: מי נגד?

משה גפני: מי נמנע?

משה גפני: הצו אושר

משה גפני: הצו אושר.

משה גפני: תודה רבה.

משה גפני: הישיבה נעולה.